open-index/open-wikipedia-markdown huggingface dataset:
רויאל אוק

**רויאל אוק **(באנגלית: **Royal Oak**) היא עיירה במדינת מישיגן, שבארצות הברית. שטחה 30.55 קמ"ר ואוכלוסייתה (נכון ל-2018) 59,461 תושבים.

## תרבות
האנימטור הידוע כריס סאבינו (היוצר והמפיק של הרעשנים), שנולד וגדל ברויאל אוק, סיפר בריאיון לניקלודיאון: "אני מגיע ממשפחה עם עשרה ילדים - חמישה בנים וחמש בנות. כל השמות של האחיות שלי מתחילים באות ל' ובכולם יש ארבע אותיות באנגלית. לקחתי את השמות האלה והשתמשתי בהם בשביל חמש מאחיותיו של לינקולן. את השם 'לינקולן' בחרתי מפני שגדלתי ברחוב לינקולן בעיירה רויאל אוק שבמדינת מישיגן שבארצות הברית. יש בסדרה כל מיני רגעים וזיכרונות מהחיים האמיתיים שלי ששילבתי בסיפורים, ואני גם מעודד את הצוות שלי לחלוק את הזיכרונות שלהם".

## תושבים ידועים
*מייסאו באסטון, כדורסלן עבר
*מרי בארה, מנכ"לית חברת הרכב "ג'נרל מוטורס"
*סבסטיאן סובה, דוגמן
*גלן פריי, זמר, נגן, פזמונאי, מפיק מוזיקלי, ושחקן
*ג'ק קבורקיאן, רופא, צייר, ומלחין
*צ'ארלס קוגלין, כומר קתולי
*ברוס קמפבל, שחקן, מפיק, סופר, ובמאי
*סם ריימי, במאי קולנוע, מפיק, שחקן, ותסריטאי
(כריס סאבינו), אנימטור, מפיק ויוצר הרעשנים.

הסנאטור טום היידן נולד בעיירה.

## קישורים חיצוניים

* 

* 

קטגוריה:מישיגן: ערים
קטגוריה:יישובים שהוקמו ב-1891
סומפוספונדילי

[ממוזער|איור של [ברונטומרוס בורח מיוטרפטורים.]]
**סומפוספונדילי** (שם מדעי: Somphospondyli) היא קבוצה של דינוזאורים זאורופודים גדולים בני קבוצת המקרונריה, אשר התקיימו החל מהיורה העליון עד לקרטיקון העליון לפני 155 עד 66 מיליון שנה מזמננו. המאובנים שלהם התגלו לאורך אפריקה, אמריקה הצפונית והדרומית ולאורך אירואסיה. למעשה הקבוצה המצליחה הצליחה להתפשט ברחבי כל העולם, ואף באיים כמו מדגסקר או באוסטרליה. היא הוגדרה ב-1998 בידי סרנו ווילסון, אשר הפרידו אותה מדינוזאורים מקרונרים כמו הברכיוזאוריים על סמך מבנה שונה של החוליות ושאר השלד.

מיני קבוצה זו היו גדולים מאוד, למעשה הגדולים שבדינוזאורים שנכללו בקבוצת הטיטנוזאורים. הזאוריפוסידון היה הגבוה שבכל הדינוזאורים והוא הגיע לגובה של 17 מטרים ולאורך 30 מטרים. הם היו בעלי מבנה חוליות צוואר רחב ונוקשה יותר ובעלי גולגולת עם נחיריים מוגבהים. כמו כן היו להם עצמות זרוע רחבות וארוכות מאוד.

אצל חלק מהמינים כמו הסלטזאורוס היה שריון עשוי אוסטאודרם להגנה ממתקפת טורפים כמו קרכרודונטוזאוריים שארבו לזאורופודים אלה.

## מיון
*סוג ללא מקור אגוסטיניה (*Agustinia*)?
*סוג *Angolatitan*
*סוג *Arkharavia*?
*סוג *Astrophocaudia*
*סוג *Australodocus*
*סוג אוסטרוזאורוס (*Austrosaurus*)?
*סוג *Brontomerus*
*סוג צ'ובוטיזאורוס (*Chubutisaurus*)
*סוג דונגבייטיטאן (*Dongbeititan*)
*סוג *'Dongyangosaurus*
*סוג ארקטו (*Erketu*)?
*סוג *Europatitan*
*סוג *Gobititan*?
*סוג *Jiangshanosaurus*
*סוג *Liaoningotitan*
*סוג *Ligabuesaurus*
*סוג *Padillasaurus*
*סוג זאורופוסידון (*Sauroposeidon*)
*סוג סיבירוטיטאן (*Sibirotitan*)
*סוג *Tastavinsaurus*
*סוג *Triunfosaurus*
*סוג וינטונוטיטאן (*Wintonotitan*)
*סוג *Yunmenglong*
*משפחה איהלופיים (Euhelopodidae)
*קבוצה טיטאנוזאורים (Titanosauria)

## קישורים חיצוניים

*
אלברט קרוסט

**אלברט קרוסט דומנך** (בספרדית: **Albert Crusat Domènech**; נולד ב-13 במאי 1982) הוא כדורגלן עבר ספרדי, ששיחק בעמדת הקיצוני.

## קריירה
קרוסט התחיל את הקריירה שלו בקבוצת הכדורגל של רובי ובגיל 14 הצטרף לאקדמיה לכדורגל של אספניול. בשנת  הצטרף לקבוצת המילואים. ב-2 בספטמבר 2002, קרוסט ערך את הופעת הבכורה שלו בקבוצה הבוגרת בהפסד 0–2 לריאל מדריד. עד לסיום העונה, רשם 5 הופעות בקבוצה הבוגרת.

בקיץ  חתם בראיו ואיקאנו מהליגה הספרדית השנייה, בה שיחק חצי עונה. בינואר  חתם בליידה, עימה העפיל לליגה השנייה בסיום העונה.

בקיץ , קרוסט חתם באלמריה. בעונת  היה מהשחקנים הבולטים בקבוצה, כאשר כבש 11 שערי ליגה. בסיום העונה, עלתה אלמריה לליגת העל הספרדית. ב-19 בינואר 2011, כבש בניצחון 2–3 נגד דפורטיבו לה קורונה במסגרת רבע גמר גביע המלך הספרדי. בזכות הניצחון במשחק זה, אלמריה העפילה לחצי גמר הגביע לראשונה בתולדותיה.

ב-3 בספטמבר 2011, קרוסט חתם בויגאן את'לטיק מהפרמייר ליג תמורת 2 מיליון פאונד. ב-10 בספטמבר, ערך את הופעת הבכורה שלו בקבוצה בהפסד 0–3 למנצ'סטר סיטי. ב-19 בנובמבר, הבקיע את שער השוויון בתיקו 3-3 נגד בלקברן רוברס, שהיה גם שער הבכורה שלו בקבוצה.

ב-22 במאי 2013, שוחרר מוויגאן ואת עונת  התחיל כשחקן חופשי. ב-30 בינואר 2014, חתם בבני סכנין מליגת העל, במדיה שיחק ארבעה משחקים. בסיום העונה פרש מכדורגל.

## תארים
; ליידה
*הליגה הספרדית השלישית: 

; נבחרת ספרד
*אליפות אירופה בכדורגל עד גיל 16: 

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:ברצלונה: כדורגלנים
קטגוריה:כדורגלני אספניול
קטגוריה:כדורגלני ראיו ואייקאנו
קטגוריה:כדורגלני ליידה
קטגוריה:כדורגלני אלמריה
קטגוריה:כדורגלני ויגאן את'לטיק
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים ספרדים באנגליה
קטגוריה:ספורטאים ספרדים בישראל
קטגוריה:ספרדים שנולדו ב-1982
אור לי-טל

**אור לי-טל** (נולד ב-25 בדצמבר 1981) הוא עורך קולנוע וטלוויזיה ישראלי בתחום העלילתי והדוקומנטרי. סרטיו הארוכים והקצרים השתתפו בפסטיבלים בינלאומיים כגון קאן, ברלין, טורונטו, ונציה, לוקרנו וטרייבקה וכן בפסטיבלים מקומיים כגון ירושלים וחיפה. סדרת הטלוויזיה "מעברות", בה היה שותף, זכתה בפרס האקדמיה לשנת 2019 בקטגוריית העריכה הטובה ביותר לסדרה תעודית או עובדתית.בשנת 2022 מועמד לפרס אופיר לעריכה הטובה ביותר עבור הסרט "הדרך לאילת".

בנוסף אור לי-טל שימש כחבר צוות שיפוט במספר פסטיבלי קולנוע בינלאומיים, בהם פסטיבל הסרטים הבינלאומי של אוניברסיטת תל אביב, Durban International Film Festival, וכן Lighthouse International Film Festival.

## קורות חיים

נולד בירושלים, בוגר החוג לקולנוע וטלוויזיה באוניברסיטת תל אביב. נשוי לעו"ד ורד זייטמן, ומתגורר כיום בגבעתיים.

## פילמוגרפיה
;קולנוע
* לאן? בבימויו של אסף מכנס
* פינק ליידי בבימויו של ניר ברגמן
* הדרך לאילת בבימוי יונה רוזנקיאר
* מישהו יאהב מישהו בבימוי הדס בן ארויה
* הצלילה בבימוי יונה רוזנקיאר
* אנשים שהם לא אני בבימוי הדס בן ארויה
* פעם הייתה ילדה בבימוי נטלי קפלן

;טלוויזיה
* גחליליות, בבימויו של תאופיק אבו ואיל
*אינדל, בבימוי של אסף קורמן
*״קורדרוי״, בבימויה של הדס בן-ארויה
*"מאיר אריאל: שיר כאב", בבימויו של אליאב לילטי
*שבאבניקים (עונה 3), בבימויו של אלירן מלכה
*"מעברות" (בשיתוף עם דורון ג'רסי), זוכת פרס האקדמיה על עריכת תמונה בסדרה תיעודית ועובדתית לשנת 2019
*"צליל מכוון", בבימויה של יעל אלרוד

;סרטים קצרים
* ״טיול לילי״ בבימוי אורי בירגר, זוכה פרס הסרט הקצר הטוב ביותר בפסטיבל חיפה 2021.
* ״קוסמופוליטן״ בבימוי מורן נקר, השתתף בתחרות הסרט הקצר בפסטיבל חיפה ובפסטיבל סרטי הסטודנטים בשנת 2019
*פרפרים (סרט קצר) בבימוי יונה רוזנקיאר, השתתף בתחרות הרשמית של פסטיבל קאן 2019, בחירה רשמית פסטיבל טורונטו 2019
*"יום רגיל" (בשיתוף עם נוהר חסין) בבימוי לי גילת, זוכה פרס אופיר לסרט הקצר הטוב ביותר 2019
*"אשת השגריר" בבימוי דינה צבי ריקליס
*גבולות (סרט קצר) בבימוי דנה לרר
*"Les Feullies Morte" בבימוי נועם אליס
*"חזרה" בבימוי שי לוי, הופיע בשבוע המבקרים של פסטיבל קאן 2012
*"תפרים" בבימוי עדיה אמרי אור, זוכה פרס סרט הסטודנטים הטוב ביותר בפסטיבל הסרטים טרייבקה
*"על מרתה לעוף" בבימוי מעיין ריף, מתחרה בתחרות הסטודנטים הרשמית של פסטיבל קאן

## קישורים חיצוניים

* 

* 
* אור לי-טל באתר הסוכנות של טל נתן

## הערות שוליים

קטגוריה:אנשי קולנוע ישראלים
קטגוריה:עורכי קולנוע ישראלים
קטגוריה:אנשי טלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:זוכי פרס אופיר: עורכים
קטגוריה:ישראלים שנולדו ב-1981
אליס צ'אטר

**אליס ויקטוריה רוז צ'אטר** (באנגלית: **Alice Victoria Rose Chater**; נולדה ב-5 באפריל 1993) היא זמרת-יוצרת בריטית המוכרת בשל השתתפותה בסינגלים "Lola" של איגי אזליה ו-"Got It All" של פרופסור גרין.

## ביוגרפיה וקריירה
צ'אטר למדה בבית הספר לאמנויות הבמה בלונדון וחתמה על חוזה הקלטות עם וירג'ין EMI בשנת 2017. בנוסף לכך, היא כתבה שירים עם כותבי שירים ומפיקים מוזיקליים, כמו: רמי יעקב, קרל פאלק, מארק ראלף, קיי אינגרוסו ורייצ'ל פורנר.

צ'אטר הוציאה שלוש גרסאות כיסוי בשנת 2017, לפני שהחלה להוציא מוזיקה מקורית - "More Than You Know" של אקסוול & אינגרוסו, "Vision of Love" של מריה קארי ו-"Hung Up" של מדונה.

באפריל 2018 הוציאה קליפ בשם "My Name Is Alice" , ולאחריו הוציאה את הסינגלים "Girls x Boys" ו-"Heartbreak Hotel", אשר דוגם בתוכו חלקים מהשיר "Ring My Bell" של אניטה וורד. הסינגל השלישי שלה, "Hourglass", דוגם בתוכו חלקים מהשיר "Don't You Want Me" של להקת The Human League.

מאוחר יותר, הוציאה את הסינגלים "" ו-"Thief". בהמשך, את הסינגל "Tonight" וקליפ נלווה לקידומו. בשנת 2019 השתתפה צ'אטר בשיר "Lola" של הראפרית איגי אזליה. השיר נכנס למצעדים של חברת המצעדים הרשמית וניו זילנד. בשנת 2020, הוציאה את הסינגל "Two of Us".

## חיים אישיים
צ'אטר טוענת שהושפעה רבות מאוספי האופרה של הוריה, וכן מהזמרות מריה קארי וויטני יוסטון.

## דיסקוגרפיה
### מיני אלבומים
* 2015: **
* 2020: *Aries*

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרות-יוצרות
קטגוריה:בריטיות שנולדו ב-1993
קטגוריה:בריטים שנולדו ב-1993
Have U Seen Her?

**** (בעברית: **ראית אותה?**) הוא אלבום הבכורה של הזמרת-יוצרת הפינית אלמה. האלבום יצא לאור ב-15 במאי 2020 על ידי חברת התקליטים PME Records. מתוך האלבום יצא שני סינגלים.

טרם יציאת האלבום, הוציאה אלמה שני מיני-אלבומים, אשר הכילו רצועות שונות מתוך אלבום.

## ביקורות
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומים שהופקו על ידי דיגיטל פארם אנימלס
הצלצול (סרט קצר)

**הצלצול **(תרגום מילולי מאנגלית: **Rings**) הוא סרט אימה קצר בן 17 דקות, שמתרחש לפני עלילת הסרט השני בסדרה (הצלצול 2) ועוקב אחר ג'ייק, תלמיד תיכון שרואה את הקלטת המקוללת של סמארה מורגן ומנסה למצוא אדם שיראה אותה אחריו לפני שיעברו שבעה ימים.

הסרט יצא כסרט בונוס יחד עם גרסת ה-DVD של הסרט הראשון (הצלצול).

## עלילה
לאחר סיום הסרט הראשון, הקלטת המקוללת של סמארה הופצה וכל אדם שרואה אותה חייב להכין ממנה עותק ולהראותו לאדם אחר. בעקבות כך קמה לה תת תרבות הסובבת סביב הסרט וכל אדם הצופה בו מנסה להחזיק מעמד ולהגיע כמה שיותר קרוב ליום השביעי. טרם נגמר הזמן, אותו אדם מכין עותק נוסף ומעביר אותו לאדם אחר, כך הוא מסיר מעצמו את הקללה. במהלך הימים אנשים יוצרים תיעוד של עצמם מנסים לעבור את שבעת הימים ומפרסמים אותם באתרי אינטרנט המוקדשים לתופעה. אותם אנשים מחולקים לקבוצות ונקראים "צלצולים/טבעות" (Rings באנגלית).

הסרט מתמקד בג'ייק פירס, תלמיד תיכון שחבר בקבוצה של אנשים שאיתגרו את עצמם לצפות בסרט. הקבוצה עצמה גייסה את טים, האדם שאמור לראות את העותק של ג'ייק לאחר שהאחרון יישבר. אדי, אחד מחברי הקבוצה טוען שמעטים הצליחו להחזיק מעמד ממש עד היום השביעי לפני שנשברו, כל אלו שהצליחו מצאו את מותם. אדי מבקש מג'ייק לוודא שהוא מקליט כל מה שהוא רואה ועובר במהלך הימים. ג'ייק בהתחלה נדהם מהניסוי ו-ונסה, אחת מחברות הקבוצה מדרבנת את ג'ייק להחזיק מעמד עד היום השביעי והאחרון.

במהלך הימים הניסוי נעשה מפחיד יותר ויותר. ג'ייק מתחיל לראות חזיונות של סמארה בכל מקום שבו הוא נמצא וחולם חלום זהה לחלום שרייצ'ל קלר חלמה שבו סמארה תופסת את ידו ומשאירה עליה סימן. לאחר אירועים נוספים, ג'ייק נשבר ביום השישי, אך טים מסרב לצפות בסרט. מסתבר שונסה היא זאת ששכנעה את טים לסרב לצפייה במטרה לגרום לג'ייק להגיע ליום השביעי והאחרון ולראות מה קורה לבסוף. לצערו של ג'ייק, הדבר משאיר אותו בלי אדם להעביר אליו את הקללה ולהינצל.

ביום השביעי והאחרון, ג'ייק הנואש מנסה להציג את הסרט על גבי מסכים בחנות אלקטרוניקה, אך נתפס ונזרק משם על ידי עובד שבעצמו חבר באחת הקבוצות ומכיר את הקללה. ג'ייק מתחיל לחייג למספרי טלפון אקראיים, מקווה למצוא מישהו שיראה את הסרט. לבסוף, הוא חושב על אמילי, נערה שלומדת יחד איתו בתיכון. הוא מזמין אותה אליו הביתה מבלי לספר לה על הסרט. לפני שאמילי מגיעה, ג'ייק חווה חיזיון נוסף בו סמארה יוצאת מהמסך של מצלמת הווידאו שלו ותוקפת אותו. 

שעה לפני סוף היום השביעי, ונסה נראית מדרבנת את אמילי ללכת אל ג'ייק ובכך מתחילה את אירועי הסרט השני. 

## שחקנים
* ריאן מרימן - ג'ייק.
* אמילי ואן קאמפ - אמילי.
* קלי סטייבלס - סמארה מורגן.
* אלכסנדרה ברקנרידג' - ונסה.
* ג'וש וויס - טים.
* ג'סטין אלן - אדי.
* אנדרו ד'מיקו - עובד בחנות אלקטרוניקה.

## ביקורות
הסרט הקצר קיבל ביקורות חיוביות ממבקרים ומקהל הצופים.

## קישורים חיצוניים
* 

קטגוריה:סרטי אימה מ-2005
קטגוריה:סרטים קצרים
קטגוריה:סרטים באנגלית
קטגוריה:סרטים אמריקאיים
קטגוריה:דרימוורקס: סרטים
ג'קי פלמינג

**ג'קי פלמינג** (באנגלית: **Jacky Fleming**) היא ציירת קומיקס, קריקטוריסטית וסופרת אנגליה, פעילת התנועה הפמיניסטית בבריטניה. כחלק מהפעילות שלה בתנועה, כתבה את הספר "הצרה עם נשים", ספר סאטירה על הדרך בה גברים חשבו על נשים במאות שעברו.

## ביוגרפיה
פלמינג נולדה בלונדון, שבבריטניה, בסוף 1955.

בצעירותה למדה פלמינג בבית ספר מקובל לאמנות ברובע צ'לסי שבלונדון, ולאחר שסיימה את לימודיה בהצטיינות בגיל 18 עברה ללמוד רישום באוניברסיטת לידס.

כישרונה לא בא לידיי ביטוי פיננסי עד לסיום לימודיה באוניברסיטה, כשקריקטורה ראשונה שלה פורסמה במגזין "Spare Rib" הבריטי. הקריקטורה פורסמה בעזרת תמיכה גבית בג'קי מצד האוניברסיטה, והיא הציגה ילדה שקורסת תחת העומס שהחברה מעמיסה עליה, תוך תהיה למה מצפים ממנה לכל כך הרבה. הקריקטורה הייתה הצעד הראשון בדרך לפעילות מלאה של ג'קי בתנועה הפמיניסטית.

עם הצלחת פרסום הקריקטורה שלה הפכה ג'קי לכותבת קבועה במגזין, וקומיקס בועט וסאטירי שלה החל להופיע בעיתונים נוספים, כמו The Guardian, The Independent, New Statesman, New Internationalist, Red Pepper, Observer ועוד. היא הוציאה את ספר הקריקטורות הראשון שלה בשנת 1991, שנקרא "Be A Bloody Train Driver".

בשנות התשעים הוציאה עוד כארבעה ספרים: "Never Give Up", "Falling In Love" ,"Dear Katie" ,"Hello Boys", כל ספר יצא בהפרש של שנה אחד מהשני. הספרים כולם עסקו בפמיניזם, בכוח הנשי, ובמחאה נגד הממסד הגברי המדכא את הנשים. הספרים הם ספרי קריקטורות, והגדרתם כקומיקס שנויה במחלוקת.

בשנת 2004 יצא ספרה השישי של פלמינג, "Demented".

בשנת 2016, יותר מעשור אחרי צאת ספרה הקודם, יצא ספרה המצליח ביותר עד כה של פלמינג, "הצרה עם נשים". הספר הוא ספר מחאתי-קריקטוריסטי המציג באופן ציני והומוריסטי אך בו בזמן בועט את מחשבתם המזלזלת והמכפישה של גברים לאורך ההיסטוריה לגבי נשים. הספר מציין מספר דעות קדומות ולא מבוססות מדעית על גוף האישה, אשר היו הדעה הרווחת במאות שעברו, לצד דעות הקיימות עד היום כמו ש"אישה לא יכולה לעבוד וצריכה רק לטפל בילדים ולכין אוכל". הספר למעשה משווה בין דעות מופרכות לחלוטין (כמו שלנשים יש אוזניים גדולות וראש קטן) לדעות קדומות שישנם גברים ברחבי העולם שעדיין מאמינים בהם (כמו שאישה לא יכולה לעבוד עבודת כפיים). הספר זכה בפרס "Artemisia Humour".

## ביבליוגפיה
* "Be A Bloody Train Driver" - ספרי פינגווין, 1991
* "Never Give Up" - ספרי פינגווין, 1992
* "Falling In Love" - ספרי פינגווין, 1993
* "Dear Katie" - ספרי פינגווין, 1994
* "Hello Boys" - ספרי פינגווין, 1996
* "Demented" - הוצאת בלומסברי, 2004
* "הצרה עם נשים" - ספרי פינגווין, 2016; ראה אור בעברית בתרגומה של גילי בר-הלל סמו, בהוצאת ידיעות ספרים.

## הערות שוליים

קטגוריה:סופרות אנגליות
קטגוריה:קריקטוריסטים בריטים
קטגוריה:קומיקסאים בריטים
קטגוריה:קריקטוריסטיות
קטגוריה:בריטיות שנולדו ב-1955
קטגוריה:בריטים שנולדו ב-1955
כוורת – המופע האחרון

"**כוורת – המופע האחרון**" הוא אלבום ההופעה השלישי של להקת הרוק הישראלית כוורת. האלבום הוקלט בפארק הירקון, תל אביב ב-8 באוגוסט, ויצא לאור ב-27 בנובמבר 2013.

## רקע
ב־10 במרץ 2013 הודיעה הלהקה במסיבת עיתונאים כי היא צפויה להתאחד פעם נוספת לשתי הופעות ביוני של אותה שנה בבריכת הסולטאן בירושלים, במסגרת פסטיבל ישראל ולציון 40 שנה לצאת אלבום הבכורה *[[סיפורי פוגי]]*. כל הכרטיסים לשתי ההופעות הללו אזלו תוך שעות ספורות, ולאור זאת החליטה הלהקה על קיום הופעה נוספת, ב־22 ביוני, שגם אליה אזלו כל הכרטיסים תוך מספר שעות. לאור הביקוש הנוסף הוכרז על קיומה של הופעה בפארק הירקון בתל אביב ב־8 באוגוסט, שגם לה אזלו 45 אלף הכרטיסים תוך 12 שעות בלבד. ב־30 באפריל 2013, הודיעה הלהקה כי בעקבות הביקוש העצום היא מוסיפה הופעה אחרונה בפארק הירקון, ב־7 באוגוסט 2013. בסך הכול צפו בהופעות האיחוד של שנה זו כ־120,000 איש.

בהופעות הראשונות בסיבוב הופיע גידי גוב כשידו חבושה לאחר ששבר את כתפו סמוך להופעה הראשונה. לצד ההצלחה במכירת הכרטיסים, זכה סיבוב ההופעות לשבחים רבים על שימור האיכויות המוזיקליות והאמנותיות על אף הזמן הרב שעבר מאז הפסקת פעילותה הרציפה של הלהקה. בריאיון לידיעות אחרונות הצהיר דני סנדרסון כי זהו האיחוד האחרון של הלהקה.

לקראת האיחוד יצא באותה שנה מארז מיוחד של כוורת שנקרא *[[כוורת בקופסא]]* המכיל קטעים שרואים אור לראשונה על גבי דיסק, ביניהם "פינות פוגי", אופרות הרוק המקוריות והופעות מוקלטות ב-DVD. המארז נמכר בכ־10,000 עותקים. ההופעה עצמה תועדה בסרט DVD ובאלבום כפול בשם *כוורת - המופע האחרון* שהגיע למעמד אלבום זהב. החזרות למופע תועדו בסרט *שק של סנטימנטים* של הבמאי אבידע לבני ששודר ב-Yes דוקו באפריל 2014.

## רשימת רצועות

## משתתפים
### כוורת
*גידי גוב - זמרה
*דני סנדרסון - גיטרה חשמלית, זמרה
*אפרים שמיר - גיטרה חשמלית, זמרה
*יצחק קלפטר - גיטרה חשמלית, זמרה
*יוני רכטר - פסנתר חשמלי, פנדר רודס, זמרה
*אלון אולארצ'יק - גיטרה בס, זמרה
*מאיר פניגשטיין - תופים, זמרה

### משתתפים נוספים
*שי וצר - תופים, כלי הקשה
*גיא מזיג - גיטרה חשמלית, גיטרה אקוסטית, קולות רקע
*עידו זלזניק - קלידים, קולות רקע
*גילי שפירא - גיטרה אקוסטית, קולות רקע
*יותם בן חורין - גיטרה אקוסטית, קולות רקע

## הערות שוליים

## קישורים חיצוניים

קטגוריה:אלבומי כוורת
קטגוריה:אלבומי הופעה בעברית
קטגוריה:אלבומי חברת הד ארצי
הרי הסיירה הגבוהים

**הרי הסיירה הגבוהים** (באנגלית: **High Sierra**) הוא סרט פשע אפל אמריקאי משנת 1941 בבימויו של ראול וולש עם המפרי בוגרט ואידה לופינו בתפקידים הראשיים.

התסריט נכתב על ידי ג'ון יוסטון והוא מבוסס על רומן של W. R. Burnett משנת 1940 שהשתתף עם יוסטון בכתיבתו.

הסרט סימן נקודת מפנה בקריירה של בוגרט ממשחק בתפקידים משניים לתפקידים ראשיים.

חלק מהסרט צולם בהרי הסיירה הגבוהים. סצנת הסיום של המרדף וקרב היריות צולמה באזור הסלעי במעלה הר ויטני, הפסגה הגבוהה ביותר בארצות הברית היבשתית.
## תקציר העלילה
רוי ארל (המפרי בוגרט) עבריין מורשע על שוד, משתחרר על תנאי לאחר שמונה שנות מאסר. את השחרור משיג לו העבריין ביג מק (ריצ'רד מקברייד) המתכנן שוד גדול בבית מלון באתר הנופש טרופיקו ספרינגס (שם פיקטיבי) בקליפורניה. הוא מקבל מכונית וכסף הוראה להיפגש עם משתתפים נוספים בשוד שנמצאים באתר קמפינג בהרי הסיירה הגבוהים.

בדרך הוא נתקל ברכב ובו בחורה צעירה ונאה בשם ולמה (ג'ואן לסלי) הנוסעת עם סבה וסבתה להוריה בלוס אנג'לס.

ולמה מוצאת חן בעיני רוי למרות הפרש הגילים. היא סובלת מצליעה בגלל רגל קלוטה ורוי ממן לה את הניתוח.

רוי מגיע לאתר הנופש ונפגש עם שאר המשתתפים, "בייב" (אלן קרטיס), "רד" (ארתור קנדי) ומנדוזה (קורנל ויילד). מנדוסה עובד כפקיד קבלה במלון. הוא מוסר את תוכנית המלון וכי יפתח את דלת הכספת שבה יש תכשיטים יקרים של אורחי המלון העשירים.

אתם נמצאת מארי ג'קסון (אידה לופינו), חברתו של בייב שהביא אותה מלוס אנג'לס שם הייתה רקדנית בארים. בייב מתעלל בה ומאיים להחזירה ללוס אנג'לס. רוי מגן עליה והיא מתאהבת בו. ביתיים ולמה מחלימה מהניתוח ברגלה אך דוחה את הצעתו של רוי להינשא כי היא כבר מאורסת לאחר ואינה אוהבת אותו.

השוד משתבש לאחר ששומר מגיע למקום ורוי פותח באש. הם נמלטים בשני רכבים. הרכב של בייב, רד ומנדוזה מתהפך ועולה באש. בייב ורד נהרגים ומנדוזה נתפס ומוסר את כל הפרטים על השוד.

רוי מביא את השלל לביג מק אך מתברר שהוא מת. במקום נמצא סגנו קנמר (ברטון מקלין) שדורש את השלל ורוי הורג אותו.

רוי מוסר את התכשיטים לסוחר ברכוש גנוב ומורה למארי להישאר בלוס אנג'לס בעוד הוא ממשיך להרי סיירה הגבוהים אך תמונתו מתפרסמת בעיתונים ומתחיל מרדף אחריו בדרכים הצרות והמסוכנות של הרי הסיירה הגבוהים.

השוטרים סוגרים על רוי שמתבצר מאחורי סלעים בהר ויטני ויורה בתת-מקלע.

למקום מגיעה גם מארי והכלב פארד שמתפרץ ומתחיל לנבוח. רוי יוצא ממחבואו וקורא למארי אך אז הוא נחשף וצלף פוגע בו והורג אותו. הוא נופל ומתגלגל עד למארי הבוכה.

## קישורים חיצוניים

* 

*קדימון להרי הסיירה הגבוהים, באתר יוטיוב
*הרי הסיירה הגבוהים, באתר TCM
קטגוריה:סרטי 1941
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי פשע אמריקאיים
קטגוריה:סרטים אפלים
קטגוריה:סרטי המפרי בוגרט
קטגוריה:סרטי העוסקים במעשי שוד
קטגוריה:סרטים המבוססים על רומנים אמריקאים
קטגוריה:סרטי ראול וולש
גבר הוא אישה

**גבר הוא אישה** (בצרפתית: **L'homme est une femme comme les autres**; בתרגום חופשי לעברית: **גבר הוא אישה כמו האחרות**) הוא סרט קולנוע צרפתי משנת 1998 בבימויו של ז'אן-ז'אק זילברמן.

## תקציר העלילה
סימון הוא נגן קלרינט יהודי הומוסקסואל בן שלושים. משפחתו דתית ומתקשה לקבל את זהותו המינית. דודו הוא בנקאי עשיר שמציע לו עסקה: הוא ייתן לו 10 מיליון פרנק ויוריש לו את אחוזתו אם יסכים להתחתן עם אישה. סימון פוגש ברוזלי באומן, זמרת יידיש ידועה ויהודיה אורתודוקסית. לאט לאט, תוך כדי היכרות איתה, סיימון מתאהב בה.

## שחקנים ודמויות

## קישורים חיצוניים

## הערות שוליים

קטגוריה:סרטי 1998
קטגוריה:סרטי יהדות
קטגוריה:סרטי להט"ב צרפתיים
קטגוריה:סרטים בצרפתית
הארגונים ההומופילים בחוף המזרחי

**הארגונים ההומופילים בחוף המזרחי** (באנגלית: **East Coast Homophile Organizations**; ובראשי תיבות: **ECHO**) הוא ארגון אשר הוקם בינואר 1962 בפילדלפיה, במטרה להקל על שיתוף הפעולה בין ארגונים שונים שהיו פעילים בחוף המזרחי של ארצות הברית למען זכויות ההומופילים לבין גורמים חיצוניים. בין הארגונים המייסדים: אגודת מאטאשין בניו יורק ובוושינגטון, בנותיה של ביליטיס בניו יורק ואגודת יאנוס בפילדלפיה. חברי ה-ECHO נפגשו אחת לחודש, כאשר פילדלפיה נבחרה להיות העיר המארחת מפגשים אלו, בשל מיקומה המרכזי בין כל הגורמים המעורבים.

הארגון החליט על הפסקת פעילותו בשנת 1966, בשל סוגיות פנימיות, אך לבסוף חידש את פעילותו בשם **הוועידה המזרחית של הארגונים ההומופילים** (באנגלית: **Eastern Regional Conference of Homophile Organizations**; ובראשי תיבות: **ERCHO**): חברה-בת של הוועידה הצפון-אמריקאית של הארגונים ההומופילים (NACHO), ארגון חדש שהוקם בשנת 1966 על מנת לתאם בצורה טובה יותר את שיתופי הפעולה בין ארגונים שונים הפעילים למען זכויות ההומופילים. עד שנת 1969 חברי ה-ERCHO כללו את המועצה לשוויון הומוסקסואלי בניו יורק, הליגה ההומופילית לסטודנטים, ליגת הפעולה ההומופילית של פילדלפיה, המכון לאתיקה חברתית של הרטפורד וקבוצת הדיונים בוסט סייד, זאת בנוסף לחברים המקוריים ב-ECHO.

בפגישת ה-ERCHO שנערכה בנובמבר 1969 בפילדלפיה, קרייג רודוול ואחרים הגישו החלטה לקיום צעדה בניו יורק לציון "ההפגנות הספונטניות ברחוב כריסטופר", שהתרחשו ביוני. רוב חברי ERCHO תמכו בהחלטה. כתוצאה מצעד זה, ההפגנות הראשונות של יום השחרור של רח' כריסטופר נערכו ביוני 1970, במקביל לאירועים אחרי בשיקגו, ניו יורק, לוס אנג'לס וסן פרנסיסקו.

פעילויותיהם של ERCHO, NACHO ושל ארגונים אחרים החלו ודעכו, לאור עלייתה והתפשטותה של תנועת השחרור הגאה, על עמדותיה הפוליטיות הרדיקליות, שקמה בעקבות מהומות סטונוול. והפגישה האחרונה של NACHO התקיימה בשנת 1970.

## ראו גם

* זכויות להט"ב בארצות הברית
* אגודת יאנוס
* אגודת מאטאשין
* בהלת הלבנדר
* בנותיה של ביליטיס
* מהומות סטונוול

## הערות שוליים

קטגוריה:1963 בארצות הברית
קטגוריה:ארצות הברית: ארגוני להט"ב
קטגוריה:זכויות להט"ב בארצות הברית
קטגוריה:להט"ב: היסטוריה
החברים של ויולט

**החברים של ויולט** (באנגלית: **Violet Tendencies**) הוא סרט קומדיה רומנטית משנת 2010 בבימויו של קספר אנדראס, על פי תסריט מאת ג'סי ארצ'ר, ובכיכובם של מינדי כהן ומרקוס פטריק. הסרט יצא לאקרנים בארצות הברית ב-19 בנובמבר 2010, שוחרר לצפייה ב-VOD במרץ 2011 ולרכישה ב-DVD ב-24 במאי 2011.

## תקציר העלילה
**ויולט** (בגילומה של מינדי כהן) היא פאג האג בת 40, שנמאס לה להיות לבד. היא מחליטה להתנתק מכל חבריה ההומוסקסואלים כדי למצוא לעצמה בן-זוג סטרייט.

## שם הסרט
באנגלית, שם הסרט "Violet Tendencies" הוא משחק מילים על המונח "violent tendencies", שמשמעותו נטייה לאלימות.

## קישורים חיצוניים

## הערות שוליים

קטגוריה:סרטי 2010
קטגוריה:סרטים באנגלית
הדיוויזיה ה-19 (בריטניה)

**הדיוויזיה ה-19 (המערבית) של [[הצבא הבריטי]]** הייתה דיוויזיה בריטית אשר לחמה במלחמת העולם הראשונה.

## היסטוריה
הדיוויזיה הוקמה בספטמבר 1914 כחלק מצבא קיצ'נר, וביוני 1915 נשלחה הדיוויזיה לצרפת. הדיוויזיה לחמה בקרבות היום הראשון של הקרב על הסום כחלק מהקורפוס ה-3, וספגה אבדות כבדות. לאחר מכן לחמה הדיוויזיה בקרבות השונים בחזית המערבית, ובכלל זה בקרב מסין, קרב פשנדל, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמהלך 1919 פורקה הדיוויזיה.

## קישורים חיצוניים
* הדיוויזיה ה-19 (באנגלית)

קטגוריה:עוצבות בריטיות שלחמו בחזית המערבית במלחמת העולם הראשונה
19
סיטרואן XM

**סיטרואן XM** (בצרפתית : **Citroën XM**) היא מכונית סלון מהודרת מתוצרת יצרנית הרכב הצרפתית **[[סיטרואן]]**, חברת בת של קבוצת PSA אשר יוצרה בין השנים 2000–1989 בצרפת

## "סיטרואן XM"

* יוצרו 333,405 יחידות.
* 5 נוסעים.
* מנוע קדמי.
* מנועי בנזין ו-מנועי דיזל.
* סוג הנעה : הנעה קדמית.
* מתלים - הידרו-פינאומטיים.
* בלמים - 4 בלמי דיסק.
* קיבולת מכל דלק - 80 ליטר.
* נפח תא מטען : 450 / 1,460 ליטר (דגמי סדאן), 720 / 1,960 ליטר (דגם סטיישן).
* מקדם גרר - 0.28
* בשנת 1990 זכה דגם "סיטרואן XM" במקום הראשון בפרס מכונית השנה באירופה. מרצדס-בנץ SL-קלאס דורג במקום השני, ופורד פיאסטה דורגה במקום השלישי.
### סדרות
* סדרה ראשונה - יוצרה בין השנים 1989–1994
* סדרה שנייה - יוצרה בין השנים 1994–2000

## תצורות

* 5 דלתות הצ'בק
* 5 דלתות - סטיישן.

## תמונות

קובץ:1990 Citroën XM (3992216457).jpg | "סיטרואן XM", שנת 1990
קובץ:Citroën XM rear 20091003.jpg | "סיטרואן XM"
קובץ:Citroen XM V6 (39407463211).jpg | "סיטרואן XM"
קובץ:20171210 Retro Classics Bavaria D5C 0734-Bearbeitet.jpg | "סיטרואן XM"
קובץ:Xm-cockpit.jpg | "סיטרואן XM" - מבט ללוח מחוונים
קובץ:2000 Citroën XM hatchback (2010-11-28).jpg | "סיטרואן XM", שנת 2000
קובץ:Xm-compo.jpg | "סיטרואן XM"
קובץ:Citroën XM EuroCitro 2014.jpg | "סיטרואן XM"
קובץ: Citroen XM r black.jpg| "סיטרואן XM"
קובץ:1995 Citroen XM Break VSX Turbo 2.0 Rear.jpg | "סיטרואן XM", דגם "VSX Turbo 2.0" שנת 1995 - סטיישן
קובץ:1995 Citroen XM Break VSX Turbo 2.0 Front.jpg | "סיטרואן XM", דגם "VSX Turbo 2.0" שנת 1995 - סטיישן



קובץ:Citroën XM Bagagère Tissier (4667225317).jpg | "סיטרואן XM" - מסחרית
קובץ:Citroën XM Bagagère Tissier (4667834288).jpg | "סיטרואן XM" - מסחרית
קובץ:XM Tissier.jpg | "סיטרואן XM" - אמבולנס


## ראו גם
* סיטרואן

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1989
קטגוריה:מכוניות סלון
קטגוריה:מכוניות סטיישן
XM
קטגוריה:מכוניות צרפתיות
קטגוריה:מכונית השנה באירופה
שימוש בקנאביס בקרב הקהילה הגאה

[279x279px|ממוזער|שמאל|[דגל הגאווה ועליו סמל של קנאביס בצבע לבן]]
**שימוש בקנאביס בקרב הקהילה הגאה** הוא מאפיין נפוץ של תמיכה גם בזכויות להט"ב וגם בגישה לסם הקנאביס, שעד לשנת 2000 בערך שניהם היו מחוץ לחוק, והיו בשולי החברה בכל מקום, ועדיין נמצאים שם בחלק ניכר מהעולם גם כיום. התמיכה בשני הנושאים משולבת מסיבות שונות, ביניהן טענות כי קנאביס הוא יעיל בהקלה על תסמיני איידס, כאשר הקהילה הגאה נחשבת מובילה בכל הקשור לסובלנות חברתית ומגוון באורח החיים, וגם כי נושאי להט"ב ונושאי קנאביס חווים קיבוץ חברתי יחד כתרבות נגד.

## לפי סוגיה
[ממוזער|203x203px|[מצעד הגאווה במיניאפוליס אשר קרא גם ללגליזציה של סמים קלים בשנת 2013]]
[ממוזער|250x250 פיקסלים|משתתפים במצעד הגאווה ב[וינה|ווינה, אוסטריה צועדים עם צמחי קנאביס בשנת 2007]]

### רפואית-בריאותית
בציר הזמן של HIV/איידס, בתחילת משבר האיידס בארצות הברית בשנות ה-80 של המאה ה-20, לא היו טיפולים תרופתיים זמינים לטיפול במחלה או להקלה בתסמינים. אנשים רבים יכלו להשתמש בקנאביס רפואי כדי להקל על מחלתם בצורה שלא הצליחו להשיג בשום דרך אחרת. עם זאת, באותה תקופה קנאביס היה מחוץ לחוק במקומות רבים. מכיוון שאנשים וגם להט"בים הושפעו באופן לא פרופורציונלי מ-HIV/איידס, לקהילה הלהט"בית היה צורך חדש ודחוף בגישה לקנאביס. התחילה החפיפה בין אקטיביזם למען זכויות להט"ב לבין אקטיביזם בגישה לקנאביס. הפעילות הלהט"בית הזו למען קנאביס התארגנה לעיתים בגיי קלאב או ברשתות חברתיות שבאמצעותם אנשים עם קנאביס חילקו אותו לאנשים עם איידס. ב-1990 טען דו"ח חדשותי כי אנשים רבים עם HIV משתמשים בקנאביס לטיפול פליאטיבי.

אקטיביסטים להט"בים ואקטיביסטים למען מודעות HIV/איידס הגדילו מאוד את התמיכה הציבורית בגישה לקנאביס.

הארווי מילק ודניס פרון  היו אישים פוליטיים להט"בים מסן פרנסיסקו שהציעו חקיקה לגליזציה של קנאביס לטובת הקהילה הגאה ולטובת אחרים.

### מסחר
ישנן עדויות המצביעות על כך שלמגזר העסקי שמשקיע בייצור ומכירת קנאביס יש אחוז נמוך יותר של ייצוג להט"בי לעומת שוק הצרכנים של מוצרי קנאביס.

ישנם גם מספר סיפורי הצלחה של אנשים להט"בים בתעשיית הקנאביס.

ישנו דו"ח שממליץ על שיווק קנאביס לקהילה הגאה.

## בארצות הברית
פרשנים פוליטיים בארצות הברית השוו בין השינוי המהיר של דעת הקהל בעשור הראשון והשני של המאה ה-21 בנושא זכויות להט"ב ובין השינוי המהיר באותה תקופה בנושא הגישה לקנאביס. בעוד שלפני שנת 2000, שני הנושאים הללו היו טאבו במיינסטרים, לאחר אותה תקופה חלה מגמה הולכת וגוברת לנרמל את הקבלה החברתית של זכויות להט"ב ושל השימוש בקנאביס. כלי תקשורת רבים מצאו קווי דמיון בין הטיעונים לטובת זכויות להט"ב ולטובת קנאביס.

בשנים שהובילו לשינויים, הרבה רשויות נחשבות העריכו את התמיכה הציבורית בזכויות הקהילה הגאה וגם בקנאביס כנמוכה מכפי שהייתה בפועל. החוקים הפדרליים בארצות הברית היו רחוקים יותר מדעת הקהל מאשר חוקי המדינות בנושאים הללו.

## בישראל

קובץ:JerusalemPride2005.jpg|מפלגת עלה ירוק במהלך מצעד הגאווה והסובלנות בירושלים בשנת 2005


## קישורים חיצוניים

## הערות שוליים

קטגוריה:קנאביס
קטגוריה:תרבות להט"ב
ליתוסטרוטיה

[ממוזער|שלד של [מלאוויזאורוס.]]
**ליתוסטרוטיה** (שם מדעי: Lithostrotia) היא קבוצה של דינוזאורים זאורופודים מקבוצת הטיטאנוזאורים, הכוללת את מרבית הטיטאנוזאורים למעט הסוגים הפרימיטיביים ביותר כמו הטיטאנוזאורוס. הם חיו ברחבי העולם במשך הקרטיקון מלפני 120 עד 66 מיליון שנה עד הכחדת הקרטיקון הגדולה. הקבוצה תוארה לראשונה ב-2004 בידי החוקר Upchurch ומשמעות שמם הוא: "משובצי אבנים", זאת עקב ממצאים של כמה דינוזאורים כמו הסלטזאורוס שהיו בעלי שריון אוסטאודרם על גבו ששימש להגנה. עם זאת לחלקם היה עור עבה פשוט יותר, דומה לעור של פיל או קרנף.

הליתוסטרוטים היו דינוזאורים גדולים מאוד והם מכילים את הארגנטינוזאורוס ושאר האנטארקטוזאוריים הענקיים (אם כי המשפחה לא נחשבת לטקסון תקף). מרבית מיני הקבוצה הגיעו לגדלים מרשימים מאוד והם היו המגה-פאונה העיקרית של הקרטיקון, אשר ניזונו ביערות מעצים מחטניים, ציקסיים וצמחים דומים - דבר הידוע מקופרוליטים שנמצאו. עם זאת חלקם כמו המגיארוזאורוס היו קטנים בהרבה מקרוביהם ולא עלו על 1 טון. רבים מהם היו בעלי מאפיינים של ממנצ'יזאוריים, בעיקר במבנה הזנב והחוליות.

## מיון
*קבוצה **ליתוסטרוטיה** (Lithostrotia)
**סוג ללא מקור ארגירוזאורוס (*Argyrosaurus*)
**סוג *Atacamatitan*
**סוג אוסטרופוסידון (*Austroposeidon*)
**סוג *Baurutitan*
**סוג דרדנוטוס (*Dreadnoughtus*)
**סוג אללטיטאן (*Elaltitan*)
**סוג *Epachthosaurus*
**סוג *Lohuecotitan*
**סוג מלאוויזאורוס (*Malawisaurus*)
**סוג מנסורזאורוס (*Mansourasaurus*)
**סוג מגיארוזאורוס (*Magyarosaurus*)
**סוג *Mnyamawamtuka*
**סוג *Narambuenatitan*
**סוג פאלודיטיטאן (*Paludititan*)
**סוג *Rukwatitan*
**סוג *Sarmientosaurus*
**סוג *Shingopana*
**סוג סונידוזאורוס (*Sonidosaurus*)
**סוג *Tengrisaurus*
**סוג *Uberabatitan*
**סוג וולגטיטאן (*Volgatitan*)
**סוג *Xianshanosaurus*?
**קבוצה ליריאנוזאורים (Lirainosaurinae)
**משפחה נמגטוזאוריים (Nemegtosauridae)
**משפחה סלטזאוריים (Saltasauridae)
**קבוצה אילוזאוריני (Aeolosaurini)
**קבוצה קולוסוזאוריני (Colossosauria)
***קבוצה רינקונזאוריה (Rinconsauria)
***קבוצה לוגנקוזאוריה (Lognkosauria)

## קישורים חיצוניים

*
איציק ביטון

**יצחק (איציק) ביטון** - (נולד ב-1978) הוא רופא קרדיולוג ישראלי, מנהל מחלקת האשפוז הקרדיולוגי בבית החולים הדסה עין כרם בירושלים, קרדיולוג מחוזי של קופת חולים מאוחדת ירושלים. מומחה להפרעות בקצב הלב ומוות פתאומי, פרופסור לרפואה באוניברסיטה העברית בירושלים ובאוניברסיטת רוצ'סטר ניו יורק.

## ביוגרפיה
פרופ׳ ביטון נולד בלוד ולמד בבית הספר התיכון "רמלה-לוד" במגמה הריאלית המוגברת.

הוא התגייס ליחידת הצנחנים בשנת 1997. בשנת 1998 סיים את קורס הקצינים בהצטיינות ובשנת 2000 נבחר להיות קצין מצטיין זרועי.

הוא למד רפואה בבית הספר לרפואה של האוניברסיטה העברית בירושלים בין השנים 2001–2008. התמחה בפנימית וקרדיולוגיה בין השנים 2009–2014 בבית החולים שיבא. בשנים 2010–2011 נבחר להיות מורה מצטיין בבית הספר לרפואה של אוניברסיטת תל אביב.

בשנת 2014 זכה ביטון בפרס מירובסקי מוס לקרדיולוג מבטיח. בין השנים 2014–2016 התמחה בניו יורק בחקר הפרעות קצב מורכבות בחולים עם הפרעות גנטיות ואי ספיקת לב, תחת הנחייתו של פרופסור ארתור מוס . על עבודתו זאת זכה בפרס המדען הצעיר של האיגוד הקרדיולוגי האמריקאי.

בין השנים 2016–2018 התמחה בטיפול התערבותי בהפרעות קצב מורכבות בבית החולים הכללי מסצ'וסטס ואוניברסיטת הרווארד בבוסטון.

בשנת 2018 גויס לעבוד בבית החולים הדסה עין כרם בירושלים כקרדיולוג בכיר המטפל בהפרעות קצב מורכבות באופן פולשני.

בשנת 2019 שימש כחבר זמני במערכת העיתון הקרדיולוגי היוקרתי Circulation  ואף נבחר כ-GOLD REVIEWER על ידי מערכת העיתון.

פרופ׳ ביטון הוא חבר הוועדה המארגנת של הכנס היוקרתי ICI העוסק בחדשנות בקרדיולוגיה העולמית. הוא פרסם עשרות מאמרים בעיתונות המדעית המובילה. הוזמן לוועדת הבריאות של הכנסת מספר פעמים כמומחה למוות פתאומי.

במהלך עבודתו בהדסה טיפל במקרים מורכבים אשר זכו לפרסום בתקשורת הישראלית. בין היתר טיפל בראש ממשלת ישראל מר בנימין נתניהו.

## קישורים חיצוניים
* 
* 
* 
* 
* 

## הערות שוליים

קטגוריה:בוגרי תיכון אזורי רמלה-לוד
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:קרדיולוגים ישראלים
קטגוריה:ישראלים שנולדו ב-1978
אילוזאוריני

**אילוזאוריני** (שם מדעי: Aeolosaurini) היא קבוצה של דינוזאורים זאורופודים מקבוצת הטיטאנוזאורים מהקבוצה הגדולה ליתוסטרוטיה. קבוצת טיטאנוזאורים אלה התקיימו רק בקרטיקון העליון שלפני 93 עד 66 מיליון שנה מזמננו ונכחדו עם הכחדת הקרטיקון הגדולה. הקבוצה נקראת על שם הסוג איילוזאורוס, הקרוי על שם איולוס מהמיתולוגיה היוונית. בקבוצה זו סוגים מעטים, שמרביתם התגלו במשך המאה ה-21 באמריקה הדרומית, כשמרביתם התגלו בארגנטינה וברזיל. טקסון זה סווג ב-2004 בידי קבוצה של ארבעה חוקרים שגילו רמזים על קירבה בין הטיטאנוזאורים של אמריקה הדרומית.

לבני הקבוצה ישנם מספר עיצובים מאפיינים, כמו חוליות צוואר זוויתיות, מבנה קשתי של הצוואר וזנבות קצרים יחסית. עם זאת הם היו בעלי שרירים רבים יותר בצוואר, אך קטנים ונמוכים יותר.

הקבוצה בעבר הייתה משפחה עצמאית - **אאולוזאוריים** (Aeolosauridae), אך היא התבטלה. כמה מסוגי הקבוצה השתייכו למשפחת הסלטזאוריים במקור. עם זאת מספר מדענים טוענים שהיא לא תקפה ומשייכים סוגים אלה לסלטזאוריים או כקבוצות ללא מקור של הקבוצה ליתוסטרוטיה.

## מיון
*סוג איילוזאורוס (*Aeolosaurus*)
*סוג *Gondwanatitan*
*סוג *Overosaurus*
*סוג *Maxakalisaurus*
*סוג *Panamericansaurus*
*סוג *Shingopana*

יש הקושרים לקבוצה את האופיסטוקוליקאודיה או הרפטוזאורוס, אך אין על כך הסכמה מדעית.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
אדיפוקין

**אדיפוקין** או **אדיפוציטוקין** (באנגלית: **Adipokine** או **Adipocytokine**) הוא שם לקבוצה של הורמונים, ציטוקינים וכימוקינים המיוצרים ומופרשים על ידי רקמת השומן ומשפיעים על הומאוסטזיס מטבולי, שובע ורבייה, וכן עם השפעות פרו-דלקתיות ואנטי-דלקתיות. האדיפוקין הראשון שנתגלה היה לפטין בשנת 1994, ומאז נתגלו רבים אחרים.

## אדיפוקינים ידועים
בין חברי קבוצת האדיפוקינים נכללים:
*לפטין
*אדיפונקטין
* אפלין
* קמרין (RARRES2)
* אינטרלויקין 6 (IL-6)
* מונוציט-כימוסטנט-1 (MCP-1)
* מעכב משפעל פלסמינוגן 1 (PAI-1)
* חלבון קושר רטינול 4 (RBP-4)
* גורם תמותה של גידולים-אלפא (TNFα)
* ויספטין
* אומנטין
* וזפין
* פרוגרנולין
* CTRP4
* רזיסטין

### לפטין
הלפטין, שמכונה לעיתים "חלבון השובע", מיוצר בעיקר באדיפוציטים שברקמת השומן. באדיפוציטים ייצור הלפטין מווסת על ידי מצב תזונתי כאשר באופן כללי, עלייה ברמת הטריגליצרידים הנאגרים גורמת לייצור לפטין גדול יותר, ואילו ירידה ברמת השומן הנאגר מפחיתה את רמות הלפטין. ויסות ייצור הלפטין על ידי מאגרי שומן בגוף מציב היטב את הלפטין כמתפקד בתור מדד למאגרי האנרגיה בגוף. כך, בזמנים של מאגרי אנרגיה לא מספקים (בזמן רעב למשל) רמות הלפטין יורדות; רמות הלפטין הנמוכות מגבירות את התיאבון ומקטינות את השימוש באנרגיה. לעומת זאת, עם מאגרי אנרגיה מספקים, רמות הלפטין המתאימות ממתנות את הדחף לאכול, ומאפשרות שימוש באנרגיה שמאוחסנת בגוף.

### אדיפונקטין
אדיפונקטין הוא האדיפוקין הנפוץ ביותר בסרום, מופרש אך ורק על ידי רקמת השומן. אדיפונקטין, בניגוד ללפטין, מצוי ברמות נמוכות במצב של השמנת יתר ועשוי להוות גורם להגברת הרגישות לאינסולין, אנטי-דלקתי ואנטי-אנתרוגני.

## הערות שוליים

קטגוריה:הורמונים
ג'ורג' וולינגטון

**ג'ורג' וולינגטון** (27 באוקטובר 1924 – 15 בפברואר 1993) היה פסנתרן ומלחין ג'אז אמריקאי.

## נעוריו
וולינגטון נולד בשם ג'יאצ'ינטו פיגליה (מקורות אחרים טוענים כי הוטבל בשם "ג'ורג'יו") בסיציליה, ואז עבר לארצות הברית (ניו יורק) עם משפחתו בשנת 1925. אביו היה זמר אופרה והכיר לבנו את המוזיקה הקלאסית, אך וולינגטון האזין לג'אז לאחר ששמע את המוזיקה של הסקסופוניסט לסטר יאנג. הוא סיפר, כי קיבל את השם וולינגטון בתיכון: "אני אוהב ללבוש בגדים נוצצים [...] והילדים בשכונה היו אומרים 'היי, תסתכל על וולינגטון!" (ולינגטון- סוג של מגפי עור מגונדרים). הוא עזב את בית הספר בגיל 15 כדי לנגן בפסנתר בניו יורק.

## המשך חייו והקריירה
בשנים 1943 - 1953 ניגן וולינגטון עם דיזי גילספי, עם נגן הקלרינט ג'ו מרסלה, צ'ארלי פארקר, סרג' צ'אלוף, אלן אגר, קאי ווינדינג, טרי גיבס, ברו מור, אל קון, ג'רי מוליגן, זוט סימס ורד רודני, והוקלט, בשנת 1950, כסולן עבור חברת ההקלטות Savoy ו-Blue Note . וולינגטון סייר באירופה בשנת 1953 עם הביג בנד של ליונל המפטון . בשנים 60–1954 ניהל בניו יורק להקות בהם ניגנו מוזיקאים עולים בהם דונלד בירד, ג'קי מקלין ופיל וודס .

והקליט עם מוזיקאים אלה עבור הלייבלסטים "פרסטיז" ו"אטלנטיקה" . המופע של השביעיה של "בלו-נוט" משנת 1954 בשם "המופע של ג'ורג' וולוינגטון",אינה כלולה בהקלטות אלה.

בשנת 1960 וולינגטון הפסיק לנגן מוזיקה ועבר לפלורידה לעבוד בעסקי מיזוג האוויר המשפחתי, כדי להוריד את הלחץ של הסיורים הבלתי פוסקים. הוא חזר למוזיקה בשנת 1984 והקליט שלושה אלבומים, "Virtuoso" ב-1984, "Symphony of a Jazz Piano" בשנת 1986 ו-"Pleasure of a Jazz Inspiration" בשנת 1992. בשנת 1985 הוא הופיע גם בפסטיבל Kool Jazz בניו יורק.

## יצירותיו
היצירות הידועות ביותר שלו הן "Lemon Drop" (שזכתה להצלחה כשנוגנה על ידי וודי הרמן בסוף שנות הארבעים), ו-"Godchild" (אחד הקטעים שהושמעו לקראת הקלטות האלבום *The Birth of the Cool* של מיילס דייוויס).

## דיסקוגרפיה
### כמוביל

### כמלווה

## קישורים חיצוניים

* אנציקלופדיה למוזיקה פופולרית

## הערות שוליים

קטגוריה:מהגרים מאיטליה לארצות הברית
קטגוריה:פסנתרנים אמריקאים
קטגוריה:מוזיקאי ג'אז
קטגוריה:אמריקאים שנולדו ב-1923
קטגוריה:אמריקאים שנפטרו ב-1993
קולוסוזאוריני

**קולוסוזאוריני** (שם מדעי: **Colossosauria**; מילולית: "לטאות קולוסליות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה. הם חיו במשך הקרטיקון, לפני 101.62 עד 66 מיליון שנה, באמריקה הדרומית.

קבוצה זו כוללת את מיני הדינוזאורים הגדולים ביותר בעולם, לרבות את הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון. היו להם עצמות תומכות עצומות, כלוב צלעות רחב מאוד, שעלה על שמונה מטרים, וגולגולת מוגבהת בעלת שיניים עבות שסייעו לתלישת עלים מהעצים. בשל גודלם הם היו איטיים מאוד ומשערים שבכל זמן נתון, היו צריכים להשאיר לפחות שלוש מרגליהם על הקרקע, כלומר יכלו להרים רק רגל אחת בכל פעם (לעומת בעלי חיים קטנים וקלים יותר, המרימים שתי רגלים בעת ההליכה, ואפילו שלוש או את כל הארבע בריצה).

הקבוצה הוגדרה ב-2019 בידי ברנרדו גונסלס-ריגה וצוותו, על סמך השוואה בין טיטנוזאורים הקרובים מעל למשפחת הסלטזאוריים, אך אינם כוללים אותה. עם זאת ישנם חוקרים שלא מסכימים עם שיוכים אלה ומצמידים את הסוגים לקבוצות אחרות, כמו האנטארקטוזאוריים, הסלטזאוריים והטיטאנוזאוריים.

הקבוצה כוללת שתי קבוצות עיקריות: רינקונזאוריה (Rinconsauria) - קבוצה בה שני סוגים: *Muyelensaurus* ו-*Rinconsaurus*, ולוגנקוזאוריה (Lognkosauria), הכוללת את הדינוזאורים הגדולים ביותר.

## מיון
*קבוצה **קולוסוזאוריני** (Colossosauria)
**סוג ללא מקור אנטארקטוזאורוס (*Antarctosaurus*)
**סוג בוניטזאורה (*Bonitasaura*)
**סוג *Drusilasaura*
**סוג ג'יינוזאורוס (*Jainosaurus*)
**סוג *Nullotitan*
**סוג *Quetecsaurus*
**סוג *Vahiny*
**קבוצה רינקונזאוריה (Rinconsauria)
***סוג Muyelensaurus
***סוג Rinconsaurus
**קבוצה לוגנקוזאוריה (Lognkosauria)

## קישורים חיצוניים

## הערות שוליים

קטגוריה:ליתוסטרוטיה
קטגוריה:דינוזאורים שחיו בקרטיקון באמריקה הדרומית
קטגוריה:מאובני טקסונים שתוארו ב-2019
לוגנקוזאוריה

**לוגנקוזאוריה** (שם מדעי: Lognkosauria; מילולית: "לטאות ארוכות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה, אשר התקיימה בסוף הקרטיקון התחתון ובתחילת הקרטיקון העליון שלפני 101.1 עד 83.5 מיליון שנה מזמננו באמריקה הדרומית. היא הוגדרה ב-2007 בידי קלבו ועמיתיו, על סמך קשר בין הדינוזאורים הגדולים ביותר שהתגלו בארגנטינה ברובם והם בעלי אב קדמון משותף הקרוב לשאר בני קבוצת הקולוסוזאוריני ושאר הליתוסטרוטים. הם בעלי קירבה רחוקה למשפחת הסלטזאוריים או למלאוויזאורוס (*Malawisaurus*).

הקבוצה כוללת את הדינוזאורים הגדולים והכבדים ביותר שהלכו על פני האדמה, כשהגדולים הם הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון. היה להם עמוד שדרה חזק מאוד, כלוב צלעות רחב ביותר וגפיים עבים מאוד. הראש שלהם היה קטן עם חוטם ונחיריים גבוהים, כרבולת קטנה מעל המצח והפה היה בעל שיניים דמויי כפיות בצורתם ששימשו ללעיסת עלי מחטניים, ציקסיים וצמחייה דומה. בתורם הם נטרפו (למרות גודלם) בידי הקרכרודונטוזאוריים, קבוצת טורפים שהתמחתה בטריפת זאורופודים.

קבוצה זו לא שרדה זמן ממושך ונכחדה לפני 83 מיליון שנה, אולי עקב שינויי אקלים גדולים שהכחידו את הצמחייה המקומית.

## מיון
*סוג *Aegyptosaurus*?
*סוג ארגנטינוזאורוס (*Argentinosaurus*)
*סוג *Drusilasaura*
*סוג פוטאלונגקוזאורוס (*Futalognkosaurus*)
*סוג *Quetecsaurus*?
*סוג *Mendozasaurus*
*סוג נוטוקולוסוס (*Notocolossus*)
*סוג פטגוטיטאן (*Patagotitan*)
*סוג פוארטזאורוס (*Puertasaurus*)
*סוג *Traukutitan*

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון באמריקה הדרומית
אנטואן קואזוו

**אנטואן קואזוו** (בצרפתית: **Antoine Coysevox**;  1640, ליון – 1720, פריז) היה פסל צרפתי שפיסל בסגנון הבארוק.

## קורות חייו
קואזוו בן של פסל ממשפחה שהיגרה מפראנש-קונטה. פיסל את עבודתו הראשונה: המדונה בגיל שבע עשרה.
קואזוו הגיע לפריז בשנת 1657 והצטרף לסדנה של לואי לרמברט, הכשיר את עצמו בנוסף על ידי העתקה של פסלים רומאים כולל ונוס דה מדיצ'י וקסטור ופולוקס.
בשנת 1667 קיבל הזמנה מאת הבישוף של שטרסבורג ליצור פסלים עבור אחוזתו בסאברן.

קואזוו חזר בשנת 1671 לפריז, פרוטומה שיצר של צייר המלך שארל לה ברן הבטיחה את קבלתו לאקדמיה המלכותית לפיסול, והפך לחלק מצוות בולט של פסלים, ציירים ומעצבים של שארל לה ברן אשר בין השנים 1685 - 1677 יצרו ופסלו בארמון ורסאי ובגן הפסלים שלו.
קואזוו התקדם בהירארכיה האמנותית בשנת 1678 הפך לפרופסור באקדמיה המלכותית לפיסול ובשנת 1702 הפך למנהלה. והדריך את ניקולה קוסטו ואת גיום קוסטו האב.

## גלריה

Fame riding Pegasus Coysevox Louvre MR1824.jpg|אלגוריה של תהילה- הרוכב על פגסוס במוזיאון הלובר
Louvre neptune RF3006.jpg|פוסידון במוזיאון הלובר
GD-FR-Paris-Louvre-Sculptures014.JPG|פאן במוזיאון הלובר
Antoine Coysevox-La renommée du roi chevauchant Pégase. Marbre de Carrare-Jardin des Tuileries.jpg|אלגוריה של תהילה- הרוכב על פגסוס, העתק בגני טווילרי
Castor and Pollux-Parc de Versailles.jpg|העתק קסטור ופולוקס בארמון ורסאי
Marble bust of Louis XIV in the King's bedroom Versailles.jpg|פרוטומה של לואי הארבעה עשר, מלך צרפת בחדר השינה של המלך בארמון ורסאי.
Carnavalet Louis XIV.jpg|פסל לואי הארבעה עשר, מלך צרפת במוזיאון קרנוולה


## קישורים חיצוניים

* 

קטגוריה:פסלים של תקופת הבארוק
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:ילידי 1640
קטגוריה:נפטרים ב-1720
ליריאנוזאורים

**ליריאנוזאורים** (שם מדעי: Lirainosaurinae) היא קבוצה של דינוזאורים זאורופודים מקבוצת הטיטאנוזאורים ליתוסטרוטים. טיטאנוזאורים אלה התקיימו רק בקרטיקון העליון לפני 73 עד 70 מיליון שנה מזמננו, בטווח שבין הקמפן למאסטריכט. הם חיו רק באירופה והמאובנים שלהם התגלו בתצורת בספרד, צרפת ורומניה.

קבוצה הוגדרה ב-2018 בידי דיאס-דיאס (Díez Díaz) והיא בעלת מספר קטן של סוגים קטני ממדים וקצרי צוואר. הם נחשבו על פי כמה חוקרים לקרובים לקבוצה לוגנקוזאוריה, אף שחוקרים אחרים מערערים על הקשר בין הקבוצות ורואים בהם את קרוביהם של הסלטזאוריים ואף למקרונרים לא טיטאנוזאורים. כמה חוקרים כלל לא מכירים בטקסון זה. בעבר היא נחשבה למשפחה - **ליריינוזאוריים** (Lirainosaurinae).

במשך הקרטיקון אירופה הייתה מכוסה בימים רדודים שייתכן והשפיעו על גודל הדינוזאורים החיים בהם. זאורופודים כמו המגיארוזאורוס מהאצג היו קטנים אף יותר מזה עקב הבידוד שגרם האי הקדום (כיום בטרנסילבניה, רומניה). הם נכחדו לפני 70 מיליון שנה, לא הרבה לפני הכחדת הקרטיקון הגדולה שחלה לפני 66 מיליון שנה מהיום.

## סוגים
* אמפלוזאורוס (*Ampelosaurus*)
* *Atsinganosaurus*
* ליריאנוזאורוס (*Lirainosaurus*)
* *Lohuecotitan*
* פאלודיטיטאן (*Paludititan*)?

## קישורים חיצוניים

## הערות שוליים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-2018
חיליק שריר

**חיליק שריר** (נולד ב-1977) הוא מנהל בכיר בטלוויזיה בישראל ומנכ"ל ערוץ קשת 12.

## ביוגרפיה
חיליק שריר הוא יליד קריית מלאכי. לאחר שירותו בגלי צה"ל, למד באוניברסיטת תל אביב תואר ראשון במשפטים.

שריר החל את דרכו בעולם העיתונות הישראלי בשירות צבאי כעורך ומפיק בגלי צה"ל. לאחר מכן, שימש כעורך חדשות ורכז כתבים בידיעות אחרונות וכעורך בחברת החדשות של ערוץ 10. בהמשך, מונה לראש מערכת החדשות ולסגן עורך עיתון מעריב וכן לעורך הראשי של אתר nrg.

בשנת 2007 מונה לסמנכ"ל התוכן של חברת החדשות של ערוץ 2. במסגרת תפקידו, במשך שבע שנים היה אחראי על עיתונאי החברה ועל תחקיריהם וסיפוריהם העיתונאים.

בשנת 2014, הצטרף שריר להנהלת קשת ומונה בעקבות מומחיותו בתחום האקטואליה לתפקיד סמנכ"ל התוכניות של החברה, במסגרתו החל לנהל את אסטרטגיית התוכן של שידורי קשת בערוץ 2 ולאחרי מכן בערוץ 12, את תקציב לוח השידורים ותכנונו, רצועות השידור, פיתוח התכנים וההפקות. בשנת 2017, הוביל את תכנון לוח השידורים ותקציבי ההפקה לקראת פיצול ערוץ 2 והמעבר של קשת לאפיק 12. תפקידו בתוך הארגון התרחב לאחריות גם על פיתוח הפורמטים החדשים. בשנים 2017–2020, היה אחראי בקשת על עלייתן של תוכניות פריים טיים חדשות כמו "חתונה ממבט ראשון" ו"נינג'ה ישראל" ורצועות יומיות ושבועיות כמו "חדשות הבוקר", "גלית ואילנית" ו"אופירה וברקוביץ'", לצד עונות חדשות למותגים טלוויזיוניים של קשת כמו "עובדה", "ארץ נהדרת", "הכוכב הבא" ו"מועדון לילה", וכן על גיוס טאלנטים לתוכניות של קשת, בהם ניב רסקין ושלמור שטרוזמן.

בשנת 2018, מחלקת פיתוח התוכן של קשת מוזגה עם מחלקת התוכניות, תחת ניהולו של שריר. בשנת 2019, קיבל יחד עם מנכ"ל מאקו אורי רוזן בשם קשת את אות אלוני לידידי הקהילה הגאה.

במרץ 2020, שונה המבנה הארגוני של קשת, הפועלת כקבוצת תקשורת. זאת, שנה לאחר שהושלם מהלך המעבר לערוץ עצמאי, עם חברת חדשות משלו. במסגרת זו הוקמה לראשונה הנהלה עצמאית לערוץ 12, הפועלת במקביל להנהלת mako וקשת אינטרנשיונל. בראש ההנהלה הייעודית מונה לעמוד שריר. לחברת החדשות, המהווה אף היא חלק מהקבוצה, יש הנהלה ודירקטוריון נפרדים ועצמאיים על פי חוק. בפברואר 2021, מונה שריר למשנה למנכ"ל קבוצת קשת. ביוני 2022, מונה למנכ"ל ערוץ קשת 12.

שריר נשוי ואב לשלושה.

## הערות שוליים

קטגוריה:עיתונאים ישראלים
קטגוריה:חיילי גלי צה"ל
קטגוריה:בוגרי אוניברסיטת תל אביב: משפטים
קטגוריה:קשת (זכיינית שידור)
קטגוריה:ישראלים שנולדו ב-1977
סיטרואן דיאן

**סיטרואן דיאן** (בצרפתית: **Citroën Dyane**) היא מכונית סופרמיני מתוצרת יצרנית הרכב הצרפתית **[[סיטרואן]]** אשר יוצרה בין השנים 1967–1983.

בשנת 1974 התאחדה סיטרואן עם פיג'ו ונוצרה קבוצת PSA.

## "סיטרואן דיאן"

* יוצרו 1,443,493 יחידות.
* בצרפת יוצרו 373,000 יחידות.
* 5 דלתות האצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק – 25 ליטר.
* הדגם המסחרי קרוי "Citroën Acadiane" .
### סדרות
* "סיטרואן דיאן", יוצר בין השנים 1967–1968
* "סיטרואן דיאן 3", יוצר בין השנים 1967–1968
* "סיטרואן דיאן 4", יוצר בין השנים 1968–1975
* "סיטרואן דיאן 6", יוצר בין השנים 1983–1968

## תצורות
* 5 דלתות – האצ'בק
* 3 דלתות – מסחרית (סיטרואן אקדיאן)
* 2 דלתות – טנדר (סיטרואן אקדיאן)

## תמונות

קובץ:Cimos Dyane 1977.JPG | "סיטרואן דיאן", שנת 1977
קובץ:1982 Citroen Dyane 6 600cc.jpg | "סיטרואן דיאן 6", שנת 1982
קובץ:Citroen Dyane 6 (2).jpg | "סיטרואן דיאן 6"
קובץ:Citroen Dyane 6 (3).jpg | "סיטרואן דיאן 6"
קובץ:Citroen Dyane Fishing in Portugal (17265165742).jpg | "סיטרואן דיאן" (צולם בפורטוגל)
קובץ:Citroen Dyane (1982).jpg | "סיטרואן דיאן", שנת 1982
קובץ: Citroen-Dyane-1.jpg| "סיטרואן דיאן"



קובץ:Citroen Dyane 400 1981 (14268299437).jpg | "סיטרואן דיאן 400", שנת 1981 – מסחרית
קובץ:St-Michel-de-Montaigne, Dordogne, France - Citroën Acadiane.jpg | "סיטרואן אקדיאן" – מסחרית
קובץ:Acadiane.jpg | "סיטרואן אקדיאן" – מסחרית
קובץ:Citroën Acadiane, 1983, engine (1).jpg | "סיטרואן אקדיאן" – מסחרית, שנת 1983, מבט למנוע
קובץ:Citroën Acadiane, France (rear) (19233687521).jpg | "סיטרואן אקדיאן" – מסחרית
קובץ:Citroën Acadiane pick-up.jpg | "סיטרואן אקדיאן" – טנדר


## ראו גם
* סיטרואן
* סיטרואן LN/LNA

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1967
קטגוריה:מכוניות סופרמיני
קטגוריה:מכוניות מסחריות
דיאן
קטגוריה:מכוניות צרפתיות
קטגוריה:כלי רכב המיוצרים בסלובניה
קטגוריה:כלי רכב המיוצרים בפורטוגל
קטגוריה:כלי רכב המורכבים באיראן
קטגוריה:כלי רכב שיוצרו ביוגוסלביה
פנטזיית אונס

**פנטזיית אונס** (המכונה לפעמים באנגלית: **Rape-play**) היא פנטזיה מינית, הכוללת משחק דמיוני או העמדת פנים, כאילו אחד המשתתפים כפוי או אנוס בעצמו לבצע מעשים מיניים, או מכריח אחר לביצוע פעילות מינית  כלשהי. במשחקי תפקידים מיניים  זה כרוך בביצוע תפקידים של מין כפייתי. פורנוגרפיית אונס היא ספרות או תמונות הקשורות לאונס, ולעיתים גם בתסמונת סטוקהולם כאמצעי לעוררות מינית.

## פנטזיה
מחקרים מצאו כי פנטזיית אונס היא פנטזיה מינית נפוצה בקרב גברים ונשים כאחד. הפנטזיה עשויה לערב את הפנטזיונר כמי שנכפו עליו יחסי מין או להיות מבצע ה"עבירה". מחקר שנערך על ידי צמד החוקרים הריטון וסינגר בשנת 1974 מצא כי "להכניע או להיות מוכנע" הייתה הפנטזיה השנייה בתדירות הגבוהה ביותר בסקר שלהם; מחקר משנת 1984 שנערך על ידי צמד החוקרים כנפו ויפה, דירג את הפנטזיה 'כניעה' כפנטזיה הנפוצה ביותר במהלך קיום יחסי מין במחקר שלהם. בשנת 1985 אמר לואי ג'נדה, פרופסור חבר לפסיכולוגיה באוניברסיטת אולד דומיניון, כי הפנטזיה המינית להיאנס היא הפנטזיה המינית הנפוצה ביותר עבור נשים. מחקר שנערך ב-1988 על ידי החוקרים פלייטר והרולד מצא כי למעלה מלמחצית מהנשאלות היו פנטזיות על מין כפוי.

ההשערה המצוטטת ביותר לשאלה 'מדוע נשים מפנטזות להיאלץ ולהיות כפויות לפעילות מינית כלשהי' היא שהפנטזיה מונעת אשמה הנגרמת חברתית - האישה לא צריכה להודות באחריות לרצונותיה ולהתנהגותה המינית. מחקר שנערך ב-1978 על ידי החוקרים מורל ופולינגשטדט, תאם את ההשערה הזו, ומצא שנשים עם רמות גבוהות של אשמת מין היו בעלות סיכוי גבוה יותר לדווח על פנטזיה בנושא כפייה, היכנעות וחוסר אונים. לעומת זאת, החוקרים פלייטר והרולד השתמשו במדד אחר של אשמה ולא מצאו שום מתאם. מחקרים אחרים מראים כי לנשים המדווחות על פנטזיות מין בכפייה יש גישה חיובית יותר בנושא מיניות, תוך סתירה להשערת האשמה. מחקר משנת 1998 שנערך על ידי שטרסברג ולוקרד מצא כי נשים שפנטזו על שימוש בכוח היו בדרך כלל בעלות פחות אשמת מין ויותר ארוטופיליות, וכתוצאה מכך היו פנטזיות תכופות ומגוונות יותר. עם זאת, נאמר כי פנטזיות על שימוש בכוח אינן הנפוצות ביותר או השכיחות ביותר.

45.8% מהגברים במחקר משנת 1980 דיווחו על פנטזיה במהלך קיום יחסי מין הטרוסקסואליים על "סצנה בה [היה להם] הרושם שנאנסו על ידי אישה" (3.2% לעיתים קרובות ו-42.6% לפעמים), 44.7% מהסצנות היו על אישה מפותה "שמעמידה פנים שמתנגדת" ו-33% של אונס אישה.

מחקר שנערך על נשים בגילאי קולג' (18–20) בשנת 1998 מצא כי למעלה ממחציתן עסקו בפנטזיות של אונס או כפייה, שלפי מחקר אחר, הם פשוט ביטויים "פתוחים ולא-שמורים" של מיניות נשית.

## הערות שוליים

קטגוריה:יחסי מין
קטגוריה:פנטזיה
קטגוריה:אונס